Source: https://www.slov-lex.sk/legislativne-procesy?p_p_state=normal&p_p_lifecycle=0&p_p_id=processDetail_WAR_portletsel&_processDetail_WAR_portletsel_cislo=508&_processDetail_WAR_portletsel_action=zobrazPripomienky&_processDetail_WAR_portletsel_typ=LP&p_p_mode=view&_processDetail_WAR_portletsel_rok=2019&orderByType=asc&delta=100
Timestamp: 2020-02-29 09:53:59+00:00

Document:
Ukazujem 1 - 100 z 109 výsledkov.
hlavné mesto (Hlavné mesto Slovenskej republiky Bratislava) K bodu 24 V § 8d v navrhovanom odseku 5 v prvej vete žiadame slová „za náhradu“ nahradiť slovami „bez náhrady“ a vypustiť druhú vetu. Odôvodnenie: Hlavné mesto sa nemôže zaviazať na výkon údržby alebo správy pozemku, ak tento ešte nebol priznaný do vlastníctva mesta, pretože správu bude zabezpečovať iný subjekt (napr. mestská časť) a to až po zaradení pozemkovými úpravami navrhovanej komunikácie do siete miestnych komunikácií nie už na základe návrhu na jej vytvorenie. Zásadná pripomienka Odoslaná 12.7.2019 Detail
hlavné mesto (Hlavné mesto Slovenskej republiky Bratislava) K bodu 3 V § 2 ods. 2 navrhovanú novú vetu žiadame upraviť v znení: „Ak sa pozemkové úpravy z dôvodu uvedeného v odseku 1 písm. b) a l) vykonávajú na podnet okresného úradu, so súhlasom Ministerstva pôdohospodárstva a rozvoja vidieka Slovenskej republiky (ďalej len „ministerstvo“) ich môže okresný úrad nariadiť.“ Odôvodnenie: Doplnením písmena l) sa vytvorí priestor preto, aby bolo možné na podnet okresného úradu, so súhlasom Ministerstva pôdohospodárstva a rozvoja vidieka Slovenskej republiky nariadiť pozemkové úpravy aj pre vysporiadanie pozemkov podľa zákona č. 66/2009 Z. z. Zásadná pripomienka Odoslaná 12.7.2019 Detail
MSSR (Ministerstvo spravodlivosti Slovenskej republiky) K bodu 10 Navrhuje sa, že „Vlastníkovi pozemku, ktorý zomrel, sa do doby zápisu dediča do katastra nehnuteľností doručujú písomnosti verejnou vyhláškou“. Uvedený bod navrhujeme vypustiť. Fyzická osoba stráca spôsobilosť mať práva a povinnosti smrťou (§ 7 Občianskeho zákonníka). V období medzi nadobudnutím dedičstva a potvrdením nadobudnutia dedičstva sú z právnych úkonov týkajúcich sa vecí (majetkových práv) z dedičstva povinní aj oprávnení voči iným osobám všetci dedičia poručiteľa, ktorí doteraz dedičstvo neodmietli, spoločne a nerozdielne. Pripomienka je zásadného charakteru. Zásadná pripomienka Odoslaná 11.7.2019 Detail
MSSR (Ministerstvo spravodlivosti Slovenskej republiky) Legislatívno-technické pripomienky V § 2 ods. 1 navrhujeme vložiť medzeru pred číslo odseku. V poznámke pod čiarou k odkazu 1ab odstrániť jednu medzeru v označení „Z. z.“. Poznámku pod čiarou k odkazu 4 označiť horným indexom. V bode 17 nahradiť slovo „ktorá“ slovom „ktorý“. Text bodu 21 označiť na konci bodkou. V bode 25 vložiť na konci odseku 11 úvodzovky a bodku. V § 34 nepoužívať slovo „spojka“ ale označiť nahrádzanú časť označením „slová“. V bode 35 a 36 doplniť medzery. V bode 37 na konci odseku 1 odstrániť úvodzovky a bodku. V bode 41 slovo „odsek“ nahradiť skratkou „ods.“ a vypustiť pred slovom „plán“ jedny úvodzovky. V bode 45 slovo „odseku“ nahradiť skratkou „ods.“ . V bode 61 doplniť pred zátvorkami odseku 11 úvodzovky a vypustiť dvojbodku. V bode 63 nahradiť slovo „písmene“ skratkou „písm.“ podľa bodu 57 Legislatívnych pravidiel vlády SR. V bode 64 navrhujeme pred slovom „prvej“ vypustiť slovo „v“. Body 72 a 73 navrhujeme zlúčiť. V čl. III bod 2 navrhujeme vypustiť duplicitné slovo „ods.“. Obyčajná pripomienka Odoslaná 11.7.2019 Detail
MSSR (Ministerstvo spravodlivosti Slovenskej republiky) K bodu 25 Navrhujeme doplniť podrobnejšie dôvody do dôvodovej správy, ktorá by ozrejmovala navrhovaný postup aj z medzinárodnoprávnej a ústavnoprávnej roviny. Obyčajná pripomienka Odoslaná 11.7.2019 Detail
MSSR (Ministerstvo spravodlivosti Slovenskej republiky) K bodu 5 a 19 Navrhujeme zvážiť v prípade, ak sa účastníkovi doručuje písomnosť verejnou vyhláškou, zaslanie písomnosti účastníkovi na vedomie, ak je známy a ak je známa jeho adresa, vzhľadom na to, že o vyvesení verejnej vyhlášky sa vôbec nemusí dozvedieť. Viaceré úrady takýmto spôsobom už v súčasnosti napĺňajú zásady správneho konania, najmä povinnosť postupovať v úzkej súčinnosti s účastníkmi konania a vždy im dať príležitosť, aby mohli svoje práva a záujmy účinne obhajovať. Obyčajná pripomienka Odoslaná 11.7.2019 Detail
MKSR (Ministerstvo kultúry Slovenskej republiky) Vlastný materiál 1. K bodom 8 a 74: § 5 ods. 5 až 8 nie je v súlade s osobitnou časťou dôvodovej správy. Podrobnosti o podmienkach získania osobitného kvalifikačného predpokladu, predkladania požadovanej dokumentácie, vykonaní skúšky a jeho zánik má upraviť všeobecne záväzný právny predpis vydaný ministerstvom. Takéto splnomocňovacie ustanovenie nie je ani v bode 74 a ani v celom návrhu zákona (ani v § 43 zákona). Upozorňujeme, že aj keby sa do návrhu takéto splnomocňovacie ustanovenie doplnilo, bude potrebné buď uvedené podmienky doplniť do zákona a len podrobnosti upraviť vo vykonávacom predpise, alebo nesplnomocniť ministerstvo v zákone na úpravu podrobností, ale na podmienky. 2. K bodu 17: V § 7a ods.3 písm. d) je potrebné predložku „pre“ pred slovom „účely“ nahradiť gramaticky správnou predložkou „na“. 3. K bodu 35: V § 11 ods.23 druhej vete odporúčame za slovom „vyhláškou“ slovo „na“ nahradiť slovami „po dobu“. Odôvodnenie: Súlad s § 26 ods.2 zákona č. 71/1967 Zb. o správnom konaní (správny poriadok) v znení neskorších predpisov. Rovnakú pripomienku máme aj k bodu 40 (§ 13 ods.1). Poslednú vetu odporúčame upraviť tak, aby sa platné znenie zásad zverejnilo aj na úradnej tabuli obce a súčasne aj iným spôsobom v mieste obvyklým . Túto pripomienku máme aj k § 10 ods.4 zákona a k bodu 40 návrhu (§ 13 ods.1 prvá veta). 4. K bodu 37: V § 12 ods.1 na konci je potrebné vypustiť úvodzovky a bodku na konci. Odôvodnenie: Legislatívno-technická pripomienka. 5. K bodu 38: V § 12 ods.6 odporúčame vypustiť slovo „opakovane“. Rovnakú pripomienku máme aj k bodu 42. Odôvodnenie: Podľa dôvodovej správy sa tak reaguje na skúsenosti z praxe, keď proces pozemkových úprav bolo možné opakujúcim sa ospravedlňovaním výrazne spomaliť až zablokovať, preto sme toho názoru, že stačia dve lehoty, a nie až tri, čo by proces urýchlilo. 6. K bodu 57: Do § 24 ods.2 predposlednej vety žiadame doplniť buď dôvody odvolania predsedu predstavenstva, alebo slová „a bezdôvodne“ za slovo „kedykoľvek“. 7. K bodu 59: Upozorňujeme, že § 24 ods.4 má len dve vety. 8. K bodu 61: V úvodnej vete § 24 ods.11 odporúčame za slovom „údaje“ doplniť slová „združenia účastníkov“ a v písmenách a) až e) vypustiť slová „združenia účastníkov“. Odôvodnenie: Legislatívno-technická pripomienka. Obyčajná pripomienka Odoslaná 11.7.2019 Detail
MŠVVaŠSR (Ministerstvo školstva, vedy, výskumu a športu Slovenskej republiky) čl. I bodu 8 § 5 ods. 7 Žiadame terminologicky zosúladiť so zákonom č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, vzhľadom na to, že uvedený zákon neupravuje pojmy "smer" a "zameranie". Pojem "zameranie" je upravený len vo vzťahu k študijným odborom a učebným odborom v oblasti regionálneho školstva. Túto pripomienku považuje MŠVVaŠ SR za zásadnú. Zásadná pripomienka Odoslaná 10.7.2019 Detail
MŠVVaŠSR (Ministerstvo školstva, vedy, výskumu a športu Slovenskej republiky) čl. I bodu 17 § 7a ods. 2 Odporúčame za slová "Dokumentácia prípravného konania" vložiť slová "pozemkových úprav" z dôvodu, že ide o pojem zavedený v odseku 1. Obyčajná pripomienka Odoslaná 10.7.2019 Detail
MŠVVaŠSR (Ministerstvo školstva, vedy, výskumu a športu Slovenskej republiky) čl. I bodom 38 a 42 Odporúčame novelizačné body spojiť do jedného bodu a následne ostatné novelizačné body prečíslovať. Legislatívno-technická pripomienka. Obyčajná pripomienka Odoslaná 10.7.2019 Detail
MŠVVaŠSR (Ministerstvo školstva, vedy, výskumu a športu Slovenskej republiky) čl. I bodu 14 poznámke pod čiarou k odkazu 18 Odporúčame na konci pred úvodzovkami doplniť chýbajúcu bodku. Legislatívno-technická pripomienka. Obyčajná pripomienka Odoslaná 10.7.2019 Detail
MŠVVaŠSR (Ministerstvo školstva, vedy, výskumu a športu Slovenskej republiky) čl. I bodu 26 Odporúčame za číslo "8" vložiť slová "celom texte" z dôvodu spresnenia. Legislatívno-technická pripomienka. Obyčajná pripomienka Odoslaná 10.7.2019 Detail
MŠVVaŠSR (Ministerstvo školstva, vedy, výskumu a športu Slovenskej republiky) čl. I bodu 61 Odporúčame v písm. f) na konci vložiť slová "združenia účastníkov" z dôvodu spresnenia. Obyčajná pripomienka Odoslaná 10.7.2019 Detail
MŠVVaŠSR (Ministerstvo školstva, vedy, výskumu a športu Slovenskej republiky) čl. I bodu 10 Odporúčame za slovo "zomrel" vložiť slová "alebo bol vyhlásený za mŕtveho" z dôvodu, že tieto osoby v návrhu zákona absentujú. Obyčajná pripomienka Odoslaná 10.7.2019 Detail
MŠVVaŠSR (Ministerstvo školstva, vedy, výskumu a športu Slovenskej republiky) čl. I bodu 12 Odporúčame za slovom "úprav" čiarku nahradiť bodkočiarkou. Legislatívno-technická pripomienka. Obyčajná pripomienka Odoslaná 10.7.2019 Detail
MŠVVaŠSR (Ministerstvo školstva, vedy, výskumu a športu Slovenskej republiky) čl. I bodu 5 Odporúčame za slovami "účastník")" vypustiť čiarku. Obyčajná pripomienka Odoslaná 10.7.2019 Detail
MŠVVaŠSR (Ministerstvo školstva, vedy, výskumu a športu Slovenskej republiky) čl. I bodu 8 § 5 ods. 7 písm. a) a b) Odporúčame slová "vysokoškolské vzdelanie druhého stupňa" z jednotlivých písmen vypustiť a vložiť ich na koniec úvodnej vety. Legislatívno-technická pripomienka. Obyčajná pripomienka Odoslaná 10.7.2019 Detail
MŠVVaŠSR (Ministerstvo školstva, vedy, výskumu a športu Slovenskej republiky) čl. I bodu 10 Odporúčame slovo "doby" nahradiť slovom "dňa" z dôvodu, že doba sa vymedzuje ako časový úsek, a zmyslom predmetného ustanovenia je určenie presnej časovej hranice. Obyčajná pripomienka Odoslaná 10.7.2019 Detail
MŠVVaŠSR (Ministerstvo školstva, vedy, výskumu a športu Slovenskej republiky) čl. I bodu 37 § 12 ods. 1 Odporúčame na konci odseku vypustiť nadbytočné úvodzovky a bodku. Legislatívno-technická pripomienka. Obyčajná pripomienka Odoslaná 10.7.2019 Detail
MŠVVaŠSR (Ministerstvo školstva, vedy, výskumu a športu Slovenskej republiky) celému návrhu zákona Odporúčame v slove "m2" číslo "2" nastaviť ako horný index - v čl. I bodoch 31 a 33 celom texte, - v čl. II bode 3. Obyčajná pripomienka Odoslaná 10.7.2019 Detail

References: § 8
 § 2
 § 2
 § 34
 § 5
 § 43
 § 7
 § 11
 § 26
 § 10
 § 12
 § 12
 § 24
 § 24
 § 24
 § 5
 § 7
 § 5
 § 12